Luettelo bridgen termeistä

Tämä on **luettelo bridgen termeistä**. Bridge on monimutkainen korttipeli. Vanhin tunnettu sääntökirja on vuodelta 1886, jolloin pelin nimi oli vielä *biritch* tai *venäläinen [[visti]]*. Nykyiset säännöt kirjoitti Harold Stirling Vanderbilt vuonna 1925. Pelin kaikki aiemmat muunnelmat ovat hävinneet, sen lähin säilynyt sukulainen on skruuvi.

## Bridgen termit

### #
**♣**
:Risti. Korteissa näkyvä symboli, joka kertoo mitä maata kortti on.

**♦**
:Ruutu. Korteissa näkyvä symboli, joka kertoo mitä maata kortti on.

**♥**
:Hertta. Korteissa näkyvä symboli, joka kertoo mitä maata kortti on.

**♠**
:Pata. Korteissa näkyvä symboli, joka kertoo mitä maata kortti on.

### 0-9
**10-12-sääntö**
:Lähtijä lähtee kolmanneksi tai viidenneksi suurimmalla kortillaan lähtöväristä. Näin hänen partnerinsa pystyy päättelemään montako lähtökorttia isompaa korttia pelinviejällä on. Esimerkiksi lähtökortti ♥6, pöydässä ♥K,Q,9,3, sinulla ♥A,10,8, voit päätellä että pelinviejällä ei ole lähtökorttia suurempia kortteja (12-6-3-3=0) ja partnerillasi olevan ♥J,7,6, koska hän lähtee värin viidenneksi tai tässä tapauksessa kolmanneksi suurimmalla kortilla.
*10-(partnerin kortin koko)-(pöytän suuremmat kortit)-(omat suuremmat kortit)=(pelinviejän suuremmat kortit)
*12-(partnerin kortin koko)-(pöytän suuremmat kortit)-(omat suuremmat kortit)=(pelinviejän suuremmat kortit)

**11-sääntö**
:Lähtijä lähtee neljänneksi suurimmalla kortillaan lähtöväristä. Näin hänen partnerinsa pystyy päättelemään montako lähtökorttia isompaa korttia pelinviejällä on. Esimerkiksi lähtökortti ♦5, pöydässä ♦K,Q,9,3, sinulla ♦A,10,8, voit päätellä että pelinviejällä ei ole lähtökorttia suurempia kortteja (11-5-3-3=0) ja partnerillasi olevan ♦J,7,6,5, koska hän lähtee värin neljänneksi suurimmalla kortilla.
*11-(partnerin kortin koko)-(pöytän suuremmat kortit)-(omat suuremmat kortit)=(pelinviejän suuremmat kortit)

**1-2-3-sääntö**
:Yleensä estoavauksissa tai estovälitarjouksissa noudatettava sääntö, jossa omassa kädessä on tarpeeksi tikkejä mahdollisesti kahdennettuun peliin vastustajien täyspeliä vastaan:
::1 pieti epäedullisissa vyöhykkeissä (vaara vs. vaaraton), joka on kahdennettuna -300
::2 pietiä tasavyöhykkeissä (vaaraton vs. vaaraton tai vaara vs. vaara), joka on kahdennettuna -300 (vaarattomassa) tai -500(vaarassa)
::3 pietiä edullisissa vyöhykkeissä (vaaraton vs. vaara), joka on kahdennettuna -500

**15-sääntö**
:Luonnollisen kaltaisissa systeemeissä mahdollisesti noudatettava sääntö, jossa neljännestä kädestä (ei välttämättä muista) avataan, jos arvopisteiden ja patojen summa on vähintään 15.

**20-sääntö**
:Sääntö jossa lasketaan arvopisteet ja kaksi pisintä väriä yhteen. Jos summa on vähintään 20, tehdään avaustarjous. Sääntö on yleisimmin voimassa ensimmäisessä ja toisessa kädessä, mutta myös harvemmin muissa käsissä.

**2-3-4-sääntö**
:Yleensä estoavauksissa noudatettava sääntö, jossa partnerille lasketaan yksi tikki siten että omassa kädessä on yhtä vaille tarpeeksi tikkejä mahdollisesti kahdennettuun peliin vastustajien täyspeliä vastaan:
::2 pietiä epäedullisissa vyöhykkeissä (vaara vs. vaaraton), joka on kahdennettuna -500
::3 pietiä tasavyöhykkeissä (vaaraton vs. vaaraton tai vaara vs. vaara), joka on kahdennettuna -500 (vaarattomassa) tai -800(vaarassa)
::4 pietiä edullisissa vyöhykkeissä (vaaraton vs. vaara), joka on kahdennettuna -800

**26 pisteen sääntö**
:Sääntö jossa kehotetaan tarjoamaan täyspeli, jos omalla puolella näyttäisi olevan vähintään 26 pistettä. Tai invitoimaan peliin, jos partnerin pisteet voisivat riittää, mutta pistemäärästä ei ole vielä täyttä varmuutta.

**29-sääntö**
:Säännön mukaan jos vastustajan sangiavauksen (yleensä 1NT) alarajan ja ylärajan summa on 29 tai korkeampi, sangipuolustus käsitellään vahvan sangin puolustuksen mukaan. Muuten jollakin muulla tavalla.

**30-sääntö**
:Säännön mukaan jos vastustajan sangiavauksen (yleensä 1NT) alarajan ja ylärajan summa on 30 tai korkeampi, sangipuolustus käsitellään vahvan sangin puolustuksen mukaan. Muuten jollakin muulla tavalla.

**31-sääntö**
:Säännön mukaan jos vastustajan sangiavauksen (yleensä 1NT) alarajan ja ylärajan summa on 31 tai korkeampi, sangipuolustus käsitellään vahvan sangin puolustuksen mukaan. Muuten jollakin muulla tavalla.

**32-sääntö**
:Säännön mukaan jos vastustajan sangiavauksen (yleensä 1NT) alarajan ja ylärajan summa on 32 tai korkeampi, sangipuolustus käsitellään vahvan sangin puolustuksen mukaan. Muuten jollakin muulla tavalla.

**33 pisteen sääntö**
:Sääntö jossa kehotetaan tarjoamaan pikkuslammi, jos omalla puolella näyttäisi olevan vähintään 33 pistettä. Tai invitoimaan peliin, jos partnerin pisteet voisivat riittää, mutta pistemäärästä ei ole vielä täyttä varmuutta.

**37 pisteen sääntö**
:Sääntö jossa kehotetaan tarjoamaan isoslammi, jos omalla puolella näyttäisi olevan vähintään 37 pistettä. Tai invitoimaan peliin, jos partnerin pisteet voisivat riittää, mutta pistemäärästä ei ole vielä täyttä varmuutta.

**3-4-5-sääntö**
:Yleensä estovälitarjouksissa noudatettava sääntö, jossa omassa kädessä on tarpeeksi tikkejä mahdollisesti kahdennettuun peliin vastustajien slammia vastaan:
::3 pietiä epäedullisissa vyöhykkeissä (vaara vs. vaaraton), joka on kahdennettuna -800
::4 pietiä tasavyöhykkeissä (vaaraton vs. vaaraton tai vaara vs. vaara), joka on kahdennettuna -800 (vaarattomassa) tai -1100 (vaarassa)
::5 pietiä edullisissa vyöhykkeissä (vaaraton vs. vaara), joka on kahdennettuna -1100

**7-sääntö**
:Sääntö auttaa miettimään kuinka monta kertaa pelinviejän tulisi yleensä laistaa lähtöväriä pelkällä ässäpidolla.
*Laistojen määrä = 7–(pelinviejän lähtövärin pituus)+(pöydän lähtövärin pituus).

### A
**A**
:Ässä. Esimerkiksi merkinnöissä ristiässä CA tai ♣A.

**Ablokeerata**
:Pelata iso kortti pois niin, että väri ei jää blokkiin ja partneri saa kaikki tikit väristään.

**Acol**
:Erityisesti Isossa-Britanniassa pelattava bridgesysteemi. *Katso artikkeli: [[acol]]*

**Aito kontrolli**
:Ässä tai kuningas (ei kuitenkaan singeli K).

**Alavärit**
:Kaksi alinta väriä, risti ja ruutu

**Alert (alertointi, [[verbi]])**
:Lappu jota näytetään partnerin tarjottua luonnollisesta poikkeavan tarjouksen.
 
**Alikuppi** tai **alivarkaus**
:Varastaminen pienemmällä valtilla silloin, kun joku toinen pelaaja on jo varastanut samassa tikissä. Alikupilla ei tikkiä voiteta. Alivarkaus voi johtua huolimattomuudesta tai siitä, että pelaajalla on kädessään ainoastaan valtteja, jotka ovat kaikki pienempiä kuin toisen pelaajan pelaama valtti. Joskus alikuppi voidaan tehdä myös taktisessa tarkoituksessa.

**Alitarjous** tai **alimaalaus**
:Liian matalan tarjouksen tarjoaminen. Alitarjoaminen on sääntöjen vastaista, mutta vastustajat voivat hyväksyä tarjouksen.

**Avaaja**
:Pelaaja, joka tekee ensimmäisen tarjouksen

**Avaus** tai **Avaustarjous**
:Pelin ensimmäinen tarjous (ei Pass).

**Arvokorttipiste** (ap)
:Kuvakorteista annettava piste/pisteet kättä arvioitaessa.
*Ässä 4 ap
*Kuningas 3 ap
*Rouva 2 ap
*Sotilas 1 ap

### B
**Balansoida** ja **balanssipaikka**
:Vastustajan tarjouksen jälkeen tulee kaksi passia. Tässä tilanteessa tarjousvuorossa oleva pelaaja on *balanssipaikalla* ja hän voi *balansoida*. Balansointi voidaan yleensä tehdä hieman huonommilla korteilla tarjoussysteemistä riippuen.

**BAM** eli **Board a Match** 
:Joukkuepelimuoto, jossa jaon pisteytys on 2-0, 1-1 tai 0-2. Eli sama kuin kahden pöydän parikilpailuissa yleensä.

**Barometri**
:Kilpailumuoto, jossa välitulokset julkaistaan usein kahden, kolmen tai neljän jaon jälkeen. Samat jaot pelataan yleensä monessa pöydässä samaan aikaan.

**Blackwood**
:4:n ässän ässäkysely 4 NT.

**Blokeerata**
:Laistaa niin monta kertaa, että vastustajan väri jää blokkiin.

**Blokki**
:Tilanne jossa pari ei pysty ottamaan kaikkia tikkejä toisesta kädestä koska sinne ei ole kiinni-ottoa.

**Bluffi**
:Tahallinen huijaus, jota ei ole sovittu partnerin kanssa. Tarkoituksena hämätä vastustajaa enemmän kuin partneria.

**Bluffitarjous** 
:Tarjous, joka poikkeaa selvästi sovitusta tarjoussysteemistä ja on tarjottu harkitusti. Sitä ei saa sopia partnerin kanssa pelikiellon uhalla.

**Bofors**
:Kierros Mitchell-kilpailuissa jossa parit vaihtavat ilmansuuntia (NS -> EW -> NS) yhden kierroksen ajaksi.

**Bridge Mate**
:Tuloksensyöttölaite. Mateen merkataan sitoumus, lähtökortti, pelinviejä, kilpailunumerot ja tikkimäärä. 

**Brikka**
:Korttikotelo, jossa on taskut jokaisen pelaajan kortteja varten. Brikassa näkyy myös jakaja.

**Brodis**
:Pöytäkirja, johon merkataan tulokset. Nykyään korvattu usein Bridge Matella.

**Butler**
:Joukkuekilpailussa parivertailu, joka ei vaikuta kisan tulokseen mutta näyttää parikohtaisen tuloksen imppeinä.

### C
**C**
:Ristiä voidaan merkitä joko ♣-symbolilla tai C-kirjaimella.

**Cue-tarjous**
:Tarjous, joka lupaa pidon tarjotussa värissä.

### D
**D**
# Ruutu. Sitä voidaan merkitä joko ♦-symbolilla tai D-kirjaimella.
# Ilmaisuluontoinen kahdennus

**Dubbelton** tai **Dubbeli**
:Väri, jota pelaajalla on kaksi korttia

### E
**E**
:Itä

**Ehkäisy**, **Estotarjous** tai **Ehkäisevä tarjous**
:Yleensä heikko tarjous joka vie vastustajien tarjoustilaa.

**Ensimmäisen asteen pito (kontrolli)**
:Värissä ässä tai renonssi.

**EW**
:Itä-Länsi-pari

### F
**Fitti**
:Käsien tai värien yhteensopivuus.

### G
**Gambling 3NT**
:3NT avaus tai välitarjous vähintään seitsemän kortin läpimenevällä alavärillä ilman sivupitoa.

### H
**H**
:Hertta. Sitä voidaan merkitä joko ♥-symbolilla tai H-kirjaimella.

**Haarukka** tai **Hahlo**
:On kaksi korttia joidenka välistä puuttuu kortti. (AQ, KJ, Q10, J9, 108,...)

**Hakku**
:Pieni kortti. Yleensä hakkukortti on arvoltaan 2-7, mutta joskus myös 8, 9 tai jopa 10.

**Heikot kakkoset**
:Estotarjoukset kahden tasolla.

**Heikko hyppy**
:Vastaajan ensimmäisen vuoron hyppäävä tarjous, joka on yleensä pysäytys pitkällä värillä.

**Heikko sangi**
:1NT-avaus, jonka pisteraja on luonnollista 1NT-avausta alhaisempi. Heikon sangin pistemäärä on yleensä 13-15 pistettä tai alhaisempi.

**Howell**
:Parikilpailumuoto, jossa parit pelaavat vuoroin Itä-Läntenä ja vuoroin Pohjois-Etelänä.

**Hyppytarjous** tai **hyppy**
:Tarjous jonka pelaaja olisi voinut tehdä myös alhaisemmalla tasolla. Hyppytarjouksen yhteydessä näytetään usein STOP-lappua.

### I
**Ilmaisukahdennus**
:Tämä kahdennus ei ole rankaisua vaan lupaa ylimääräisiä pisteitä ja kehottaa partneria tarjoamaan jotain vuorollaan.

**Imppi** tai **IMP** (International Match Point)
:Imppikilpailuissa jakojen piste-ero muutetaan impeiksi, jotka kertovat pisteiden suuruusluokan.

**[[Bridgen pistelasku#Imppilaskenta|Imppilaskenta]]**
# Parikilapailuissa tuloksia verrataan keskitulokseen ja erotus muutetaan impeiksi. Joissakin kilpailumuodoissa keskituloksesta jätetään pois ääripäät.
# Joukkuekilpailuissa tuloksia verrataan joukkuetovereiden kanssa ja tulos lasketaan imppitaulukon mukaan.

**[[Bridgen pistelasku#Imppitaulukko|Imppitaulukko]]**
:Imppitaulukossa näkyy jaosta saatavien pisteiden määrä muunnettuna impeiksi.

**Individuaali**
:Individuaali eli henkilökohtainen kilpailu, jossa partneri vaihtuu jokaisella kierroksella kisan kuluessa.

**Inviitti**
:Inviitti eli vihjetarjous on tarjous, joka kysyy partnerin voimaa. Tästä saadun tiedon perusteella pari jää joko alapeliin tai tarjoaa täyspelin.

**Isoslammi**
:Sitoumus seitsemän tasolla, jossa kotipeliin tarvitsee kaikki 13 tikkiä.

**Itä**
:Itä eli East.

### J
**J**
:J eli *Jätkä*, *Sotilas*, *Sotamies tai *Jekki*

*'Jakaja**
:Pelaaja joka saa ensimmäisenä tarjousvuoron. Jakaja on merkitty brikkoihin.

**Jako**
:Yksi jako sisältää korttien ottamisen brikasta, tarjoamisen, pelivaiheen, korttien laittamisen brikkaan ja mahdollisesti tuloksen merkkaamisen.

**Jakokone**
:Usein kilpailunjohtajan tai hänen apulaisen käyttämä kone joka jakaa kortit automaattisesti. Jakokone voidaan yleensä ohjelmoida tietokoneella.

**Jakopiste** (jp)
Käden arvioinnissa valttipelissä laskettava piste värin pituuden mukaan. Sangipelissä jakopisteitä ei  lasketa.
*Renonssi 3 jp
*Singeli 2 jp 
*Dubbeli 1 jp

**Jalka**
:Jalaksi kutsutaan pientä korttia, jota suurempi kortti pelaajalla on samassa maassa. (Kxxxxx, kuningas viidellä jalalla)

**Joukkuekilpailu**
:Kilpailumuoto, jossa vähintään kaksi paria muodostavat joukkueen, joka pelaa otteluita muita joukkueita vastaan.

**Juniori** tai **Junnu**
:Bridgessä junioreiden ikäraja on 25 vuotta.

**Jury**
:Kilpailussa yleensä kilpailunjohtajan ehdottama ja kilpailijoiden hyväksymä kokeneimpien pelaajien ryhmä, joka käsittelee kilpailunjohtajan tekemiä päätöksiä koskevat valitukset.

=== K ===
**Kahdennus**
:Kun toinen pari tarjoaa sitoumuksen, vastustaja voi omalla vuorollaan kahdentaa sitoumuksen, jolla voi olla useampi merkitys.
*Kahdentaja epäilee sitoumuksen menevän pietiin
*Kahdentaja haluaa partnerinsa tekevän jonkin tarjouksen
*Kahdentaja antaa partnerilleen merkinannon lähtökortin suhteen

**Kierrosvaatimus**
:Tarjous, joka vaatii partneria tarjoamaan siten, että kierrosvaatimuksen tekijällä on mahdollisuus tarjota vielä kerran. Erilaisissa tarjousjärjestelmissä saattaa olla erilaisia kierrosvaatimuksia.

**Kiinalainen merkinanto** 
:Yleisnimi bridgen sääntöjen vastaiselle viestinnälle oman partnerin kanssa. Säännöt sallivat viestinnän ainoastaan käyttäen tarjousjärjestelmää. Kiinalaisia merkinantoja voivat olla muun muassa erilaiset ilmeet, eleet tai äänenpainot. Kenties yleisin "merkinanto" on tapa käsitellä kortteja tai tarjouslappuja.

:Suurin osa pelissä tapahtuvista "kiinalaisista merkinannoista" on inhimillisen tahattomia. Tällöin merkistä epäillyn pelaajan partnerin pitää pelata, kuten merkkiä ei olisi annettu. Tämä todetaan tarvittaessa kilpailunjohtajan avulla. Sen sijaan vastustaja saa käyttää tätä informaatiota täysin vapaasti hyväkseen. Mitä korkeampi kilpailutaso, sitä tiukemmin tahattomiin merkkeihin suhtaudutaan. 

:Varsinaisia kiinalaisia merkinantoja, eli partnerin kanssa ennalta sovittuja merkkijärjestelmiä, pidetään millä tasolla tahansa todella törkeinä ja niistä voi seurata jopa elinikäinen [[kilpailukielto]].

**Konventiokortti**
:Konventiokortti on kirjallinen dokumentti, johon pari on merkinnyt käyttämänsä tarjousjärjestelmän ja kaikki siihen liittyvät konventiot. Lisäksi kortissa tulee näkyä kaikki pelivaiheessa puolustuksen käyttämät merkinannot. Konventiokortti on pelatessa vastustajien nähtävissä.

**Kotipeli**
:Loppuun pelattu jako, jossa loppusitoumuksen tarjonnut pari on saanut vähintään tarjoamansa määrän tikkejä.

**Kuppi**, **kuppaaminen** tai **varkaus**
:Kun pelaajalla valttipelissä ei ole tikkiin pelattavaa maata, hän voi kupata (voittaa) tikin valtilla.

=== L ===
**Lepääjä**, **puupää**, **dummy**
:Pelinviejän partneri, joka ensimmäisen pelatun kortin jälkeen levittää korttinsa maittain eteensä pöydälle kuvapuoli ylöspäin. Hän osallistuu peliin ainoastaan lisäämällä vuorollaan pelinviejän määräämän kortin pelattavaan tikkiin.

**Lähtökortti**
:Pelivaiheen ensimmäiseen tikkiin ensimmäisenä pelattava kortti.

**Lähtökorttivihje**
:Tarjoussarjan aikana esto/väli -tarjouksella, kahdennuksella tai vastakahdennuksella annettu vihje, joka pyytää partneria lähtemään jotain tiettyä väriä. Esimerkiksi välitarjous voi pyytää lähtemään tarjottua väriä.

=== M ===
**Maski**, **Maskaaminen**
:Pienemmän kortin pelaaminen väristä siten, että saa väristä "ylimääräisen tikin". Sama asia kuin **leikkaaminen**

**Mestaripiste** 
:Mestaripisteet ovat tapa mitata [[bridge]]npelaajan tasoa ympäri maailmaa, mutta monien maiden bridgeliitoilla on heidän itsensä päivittämät omat mesteripistejärjestelmänsä, kuten Suomen Bridgeliitolla.

=== N ===

=== O ===
**Osasitoumus**
:Osasitoumukseksi kutsutaan niin alhaisella tasolla tarjottua peliä ettei se oikeuta täyspelihyvitykseen.

:Kahdentamattomassa pelissä seuraavat sitoumukset ovat osasitoumuksia:
* valttina risti tai ruutu: 7 - 10 tikkiä (enintään 4C tai 4D)
* valttina hertta tai pata: 7 - 9 tikkiä (enintään 3H tai 3S)
* valtiton peli (sangi): 7 tai 8 tikkiä (enintään 2NT)

:Kahdennetussa pelissä seuraavat sitoumukset ovat osasitoumuksia:
* valttina risti tai ruutu: 7 tai 8 tikkiä (enintään 2C tai 2D)
* valttina hertta tai pata: 7 tikkiä (enintään 1H tai 1S)
* valtiton peli (sangi): 7 tikkiä (enintään 1NT)

:Tarjotusta ja pelatusta osasitoumuksesta saa kotipelihyvityksen, joka on 50 pistettä vyöhykkeestä riippumatta. Kotipelihyvityksen lisäksi pelinviejäpuoli saa tietysti myös tikkipisteensä.

=== P ===
**Pass**
:Pelaaja ei tarjoa mitään

**Pelinviejä** 
:Pelaajaa, joka pelaa sekä omillaan että partnerinsa korteilla. Pelinviejän partneri levittää omat korttinsa pöydälle kaikkien nähtäväksi, ja pelinviejä määrää, minkä kortin tämä pelaa pöydästä kuhunkin tikkiin.

:Pelinviejä määräytyy tarjouskierroksen perusteella: pelinviejäksi tulee se pelaaja korkeimman tarjouksen tehneestä parista, joka on tarjonnut ensimmäisenä tästä parista korkeimman tarjouksen valttimaata. Pelinviejä yrittää 'viedä sitoumuksensa kotiin' eli saada tarjoamansa määrän tikkejä, kun taas pelinviejän vastustajat, ''puolustajat'', yrittävät estää tämän.

**Pieti** eli **alitrikki**
:Jos pelinviejä ei ole 'saanut sitoumustaan kotiin' eli on saanut vähemmän tikkejä kuin mitä on luvannut, jokainen sitoumuksesta alle jäänyt tikki, pieti, tuottaa pisteitä vastustajalle.

:Jos sitoumus on ollut kolme herttaa (eli on luvattu ottaa 9 tikkiä), mutta pelinviejä onkin saanut vain 7 tikkiä, pelissä sanotaan olevan kaksi pietiä.

**Piste**
:Käden arvioinnissa käytetty apuväline. Pisteiden summa muodostuu yhteenlasketuista arvokortti- ja jakopisteistä. Korteissaan olevien pisteiden summan perusteella pelaaja tekee oman tarjouksensa.

=== Q ===

=== R ===
**Rankaisukahdennus**
:Kehottaa partneria passaamaan vuorollaan

**Renonssi**
:Väri, jota pelaajalla ei ole yhtään korttia

=== S ===
**Sangi** (NT)
:Valtiton peli

**Singelton** tai **Singeli**
:Väri, jota pelaajalla on tasan yksi kortti

**Sitoumus**
:Sitoumus tarkoittaa lupausta ottaa omalle puolelle tietty määrä tikkejä. Sitoumuksista kilpaillaan tarjouskierroksella.

:Jos sitoumus ''tulee kotiin'', eli sitoumuksen tehnyt puoli saa lupaamansa määrän tikkejä (enemmänkin saa ottaa), sitoumuksen tehnyt puoli saa pisteitä. Erityisen arvokkaita sitoumuksia ovat täyspelit ja slammit, jotka kannattaa pyrkiä tarjoamaan aina kun mahdollista.

:Jos sitoumus ei tule kotiin, se ''menee metsään'', ja vastustajat saavat pietipisteitä jokaisesta allejääneestä tikistä.

:Sitoumus on bridgen erikoisuus, se onkin kehittynyt pelin piirteistä viimeisenä. [[Englannin kieli|Englannin kielessä]] koko peliä kutsutaan nimellä ''contract bridge'', sitoumusbridge, erotukseksi pelin aiemmista versioista.

**Slammi** 
:Tilanne, jossa joku pelaaja ottaa kaikki tikit tai jää korkeintaan yhtä vaille.

:Bridgessä slammi tarkoittaa sitoumusta, jossa pelinviejä partnereineen lupaa ottaa joko vähintään 12 tikkiä (pikkuslammi) tai kaikki 13 tikkiä (isoslammi). Slammista saa bonusta normaalin täyspelibonuksen lisäksi:

* 500 pistettä pikkuslammista ''vaarattomassa vyöhykkeessä''
* 750 pistettä pikkuslammista ''vaaravyöhykkeessä''
* 1000 pistettä isoslammista ''vaarattomassa vyöhykkeessä''
* 1500 pistettä isoslammista ''vaaravyöhykkeessä''

=== T ===
**Tarjoussarja**
:Pelin vaihe, jolloin pelaajat lupaavat tikkejä

**Trikki**
:Jokainen tikki, jonka pelinviejä tekee yli kuuden

**Täyspeli**
:Sitoumus, jossa pelinviejä partnereineen lupaa saada vähintään 100 pelipistettä. Kahdentamattomassa pelissä seuraavat sitoumukset riittävät täyspeliin:

* valttina risti tai ruutu: 11 tikkiä
* valttina hertta tai pata: 10 tikkiä
* valtiton peli (sangi): 9 tikkiä

:Tarjotusta ja pelatusta täyspelistä saa täyspelibonuksen, joka on normaalisti 300 pistettä ''vaarattomassa vyöhykkeessä'' ja 500 pistettä ''vaaravyöhykkeessä''. 

:Robber-bridgeä pelataan, kunnes jompikumpi puoli pelaa toisen täyspelinsä. Tällöin he saavat 700 pistettä jos vastustajalla ei ole yhtään täyspeliä, tai 500 pistettä jos vastustajalla on täyspeli.

**Täyspelivaatimus**
:Tarjous, joka vaatii partneria jatkamaan tarjoamista, kunnes täyspeli on tarjottu. Erilaisissa tarjousjärjestelmissä on erilaisia täyspelivaatimuksia.

=== U ===

=== V ===
**Vastaaja**
:Avaajan partneri

**Vastakahdennus**
:Kun vastustaja on kahdentanut, tarjouksen tehnyt pari voi vastakahdentaa, jolla on eri merkityksiä
*Vastakahdentaja tarkoittaa: Sitoumus menee varmasti kotiin, jäädään tähän
*Vastakahdentaja tarkoittaa: Tarjoa sinä partneri jotain muuta, mutta parempaa

**Vyöhyke**
:Kun jako on pelattu, sen voittanut pari saa pisteitä sen mukaan, missä vyöhykkeessä loppusitoumuksen tarjonnut pari jaossa oli. Vaihtoehtoja ovat: 
*molemmat parit ovat vaarattomassa
*toinen pari vaarattomassa ja toinen vaarassa
*molemmat parit ovat vaaravyöhykkeessä.

:Robberissa (kotibridge) pari on seuraavan jaon vaaran vyöhykkeessä pelattuaan kotiin täyspelin. Kilpailuissa vyöhykkeet määritellään etukäteen erillisen jakonumeroihin perustuvan järjestelmän mukaan.

*''Vaaraton vyöhyke'' antaa voittavalle parille vaaravyöhykettä pienemmät pisteet.
*''Vaaravyöhyke'' antaa vähintään täyspelin tarjonneelle ja sen kotiin pelanneelle parille vaaratonta vyöhykettä isommat hyvityspisteet. Jos puolustava pari saa mihin tahansa tarjottuun peliin yhden tai useampia pietejä vaaravyöhykkeessä, he saavat enemmän pisteitä kuin vaarattomassa vyöhykkeessä puolustetuista piedeistä.

**Välitarjous**
:Vastustajan avauksen jälkeen tehty tarjous, jolla pyritään joko löytämään oma sitoumus tai ehkäisemään/häiritsemään vastustajien tarjoamista. Välitarjouksella voidaan myös antaa partnerille lähtökorttivihje.

**Väri**
:Pata, hertta, ruutu tai risti

=== W ===

=== X ===

=== Y ===
**Ylikuppi** tai **ylivarkaus**
:Tikin varastaminen isommalla valtilla, kun toinen pelaaja on jo varastanut samassa tikissä. Jos samassa tikissä, on useampi kupannut, suurin valtti voittaa tikin. 

**Ylitikki**
:Tikki, jonka pelinviejä tekee lupaamiensa lisäksi

**Yläväri'''
:Kaksi ylintä väriä, hertta ja pata

### Z

### Å

### Ä

### Ö

## Katso myös
*Bridge
*Luettelo korttipeleistä
*Luettelo bridgesysteemeistä

## Lähteet

## Aiheesta muualla
*Bridgewiki